**Zmluva o dielo**

**č.......................,**

**uzavretá podľa § 536 a nasl. Obchodného zákonníka medzi týmito zmluvnými**

**stranami:**

**Objednávateľ:**

|  |  |
| --- | --- |
| Obchodné meno : |  |
| Sídlo: |  |
| IČO: |  |
| DIČ: |  |
| IČ DPH: |  |
| Bankové spojenie: |  |
| IBAN: |  |
| Právne zastúpený: |  |
| E-mail: |  |

(ďalej len „**objednávateľ**“)

a

**Zhotoviteľ:**

|  |  |
| --- | --- |
| Obchodné meno: |  |
| Sídlo: |  |
| IČO: |  |
| DIČ: |  |
| Bankové spojenie: |  |
| IBAN: |  |
| Právne zastúpený: |  |
| E-mail: |  |

(ďalej len „**zhotoviteľ**“)

**Preambula**

Táto Zmluva o Dielo (ďalej "Zmluva") sa uzatvára ako výsledok postupu zákazky s nízkou hodnotou zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“). Súčasťou verejného obstarávania nebola elektronická aukcia. Predmet plnenia bude spolufinancovaný z nenávratného finančného príspevku poskytnutého kupujúcemu v rámci PRV na základe Zmluvy o poskytnutí nenávratného finančného príspevku (ďalej „Zmluva o NFP“) pre projekt s názvom „**Investičná podpora pekárne GOL CENTRUM**“.

**Čl.1**

**Predmet zmluvy o dielo**

* 1. Predmetom zmluvy je realizácia stavebných prác v súlade s projektom............................................... na pozemkoch parc. č. ........................ v katastrálnom území .................................., uvedených v ohlásení stavby / stavebnom povolení ............................ zo dňa ..................................*,* ktorú vykoná zhotoviteľ podľa tejto zmluvy a podľa požiadaviek objednávateľa a za tým účelom vykoná pre objednávateľa stavebné práce v zmysle svojej ponuky zo dňa: .................. ako víťaz verejnej súťaže a zaväzuje sa vykonať dielo a dodať ho objednávateľovi v termíne dohodnutom v zmluve na základe projektovej dokumentácie predloženej objednávateľom a v súlade s predloženou cenovou ponukou, v ktorej sú uvedené množstvá a jednotkové ceny. Zhotoviteľ pred podpisom zmluvy prevzal projektovú dokumentáciu (ďalej len „projektová dokumentácia“) a túto projektovú dokumentáciu preveril s riadnou odbornou starostlivosťou dodávateľa predmetu diela podľa tejto zmluvy, a potvrdzuje, že podľa tejto projektovej dokumentácie je predmet zmluvy vykonateľný (berúc do úvahy okolnosti ku dňu podpisu tejto zmluvy).
  2. Predmetom zmluvy je záväzok zhotoviteľa zhotoviť dielo, stavebné práce v súlade s projektom - **Investičná podpora pekárne GOL CENTRUM** v obsahu a rozsahu podľa priloženého technického nákresu, ktorý určuje charakteristiku diela, v súlade s cenovou ponukou resp. rozpočtom, v ktorom sú uvedené množstvá a jednotkové ceny.
  3. Zhotoviteľ sa zaväzuje dodať objednávateľovi dielo – stavebné práce podľa technického nákresu, a objednávateľ sa zaväzuje toto dielo od dodávateľa prevziať.

Ide o: **Fotovoltaické zariadenie - Polyfunkčný objekt Sabinov, parcela č: 1401/13, 083 01 Sabinov.**

Zhotoviteľ sa zaväzuje poveriť vykonaním diela (alebo časti diela) inú osobu len s predchádzajúcim písomným súhlasom objednávateľa, avšak zodpovedá za neho tak, akoby ho zhotovil na vlastné náklady a preberá na seba celé nebezpečenstvo a zodpovednosť.

**Čl.2**

**Cena za dielo**

2.1 Cena za zhotovenie predmetu zmluvy podľa Čl. 1 tejto zmluvy vyjadruje cenovú úroveň v čase predloženia návrhu zmluvy o dielo a je stanovená dohodou zmluvných strán v súlade so Zákonom NR SR č. 18/1996 Z. z. o cenách v znení neskorších predpisov, Vyhláškou MF SR č. 87/1996 Z. z. ktorou sa vykonáva zákon NR SR č. 18/1996 Z. z. o cenách v znení neskorších predpisov a je doložená dodávateľom predloženou cenovou ponukou, ktorá tvorí neoddeliteľnú prílohu k tejto zmluve.

Zmluvné strany sa dohodli, že cena za uskutočnenie prác je navrhovaná cena bez DPH v EUR *(doplní uchádzač)*........................, navrhovaná cena vrátane DPH v EUR *(doplní uchádzač)*........................, cena slovom v EUR s DPH *(doplní uchádzač)*............................................................................................................................

2.2 Cena za zhotovenie prác je určená na základe verejného obstarávania, postupom podlimitná zákazka.

### **Čl.3**

**Čas dodania diela**

* 1. Lehota výstavby predmetu zmluvy v obsahu a rozsahu podľa Čl. 1.: najneskôr do12 mesiacov od platnosti a účinnosti zmluvy.
  2. Objednávateľ odovzdá stavenisko na základe preberacieho a odovzdávacieho protokolu. Ak zhotoviteľ pripraví dielo na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne, bez nároku zľavy alebo finančného zvýhodnenia.

3.2Pred začatím stavebných prác zmluvné strany kvôli projektovým potrebám vypracujú časový harmonogram realizácie stavebných prác zohľadňujúci štandardný chod objektu. Časový plán realizácie stavebných prác je záväzným dokumentom pre obe strany. Na nesplnenie termínov uvedených v časovom pláne zmluvné strany bezodkladne písomne upozornia. Ak do piatich kalendárnych dní nedôjde ku náprave stavu, zmluvné strany sú oprávnené požadovať zaplatenie zmluvnej pokuty vo výške 0,2 % z celkovej ceny bez DPH za každý začatý deň omeškanie. V prípade, že sa zhotoviteľ dopustil pri verejnom obstarávaní kolúzneho správania, alebo iným nedovoleným spôsobom ovplyvnil výber víťazného uchádzača a uvedené sa preukáže, čím dôjde ku strate pridelených finančných prostriedkov, objednávateľ si vyhradzuje možnosť uplatnenia náhrady škody podľa výšky škody, ktorá uvedeným konaním Objednávateľovi vznikne.

* 1. Dodávateľ splní svoju povinnosť zhotoviť dielo písomným odovzdaním riadne a bez vád ukončeného diela objednávateľovi v mieste zhotovenia diela – Odovzdávacím a preberacím protokolom, podpísaným oprávnenými zástupcami zmluvných strán, s uvedením predmetu diela, jeho kvality, a dátumu odovzdania a prevzatia diela.
  2. Objednávateľ nie je povinný prevziať dielo v prípade, ak sa pri odovzdaní a preberaní diela zistia jeho vady alebo nedostatky. V takom prípade je zhotoviteľ povinný vady a nedostatky v určenom termíne odstrániť a oznámiť objednávateľovi najmenej 3 dni vopred nový termín odovzdania a prevzatia diela.
  3. V prípade ak objednávateľ prevezme dielo i so zistenými vadami, uvedie sa ich súpis do Odovzdávacieho a preberacieho protokolu s uvedením termínu, v ktorom budú tieto dodávateľom bezodplatne odstránené.

**Čl.4**

**Miesto plnenia a podmienky plnenia**

* 1. Miestom plnenia je: **Levočská 1, Sabinov**, čas plnenia: **12 mesiacov od odovzdania a prevzatia staveniska.**
  2. Zhotoviteľ bude fakturovať dokončené práce podľa harmonogramu prác vždy k poslednému dňu mesiaca. Práce musia byť písomne odsúhlasené zodpovedným zástupcom objednávateľa v súlade s touto zmluvou.
  3. V rámci vykonávania svojho diela podľa tejto zmluvy sa zhotoviteľ zaväzuje:
* dodržať všetky ustanovenia stavebného povolenia a jeho dodatkov. V prípade zmeny stavebného povolenia dodržať aj všetky jeho ustanovenia, počnúc dňom, keď mu bude táto zmena stavebného rozhodnutia doručená,
* zabezpečiť, aby počas realizácie diela nedošlo k nežiaducemu obmedzeniu prevádzky okolitých priestorov a verejných komunikácií a podľa potreby zabezpečiť počas vykonávania diela bezpečnosť a plynulosť cestnej a pešej premávky,
* vykonať zameranie a technickú prípravu realizácie diela štandardným spôsobom (aj podľa požiadaviek a podkladov objednávateľa alebo jeho zástupcu),
* zabezpečiť dodávku materiálu potrebného na realizáciu diela a jeho dopravu vodorovnú a zvislú na miesto montáže,
* naložiť, odviesť a uložiť na príslušnú organizovanú skládku odpadu stavebný odpadový, obalový a iný materiál vzniknutý pri plnení diela podľa tejto zmluvy v zmysle zák. 223/2001 Z.z. v znení neskorších predpisov. Ak zhotoviteľ nesplní uvedenú povinnosť, objednávateľ zabezpečí tieto činnosti u tretích osôb na náklady zhotoviteľa,
* zabezpečiť, aby všetky prvky, mechanizmy a strojné zariadenia použité na vyhotovenie diela spĺňali požiadavky bezpečnej prevádzky, ako aj zabezpečiť bezpečný technický stav strojných a technologických zariadení používaných na stavbe (predpísané odborné prehliadky a skúšky VTZ, atď.),
* zabezpečiť, aby pracovníci vykonávajúci predmet diela mali všetky legislatívou predpísané školenia a skúšky súvisiace s ich pracovným zaradením pri realizácii predmetu plnenia tejto zmluvy zhotoviteľom,
* zabezpečiť vykonanie obhliadky všetkých konštrukcií a prác (aj zakrytých) zhotoviteľa stavebným dozorom ............. (viď bod 12 tohto článku) a zástupcom objednávateľa výzvou v stavebnom denníku,
* za poškodenie alebo zničenie diela alebo jednotlivých častí diela zodpovedať až do odovzdania celého diela podľa tejto zmluvy objednávateľovi. Dňom odovzdania celého diela prechádza nebezpečenstvo škody na vykonanom diele na objednávateľa. Vlastnícke právo k materiálom, zariadeniam, výsledkom prác a výkonov a iným veciam, ktoré budú zahrnuté do diela alebo sa majú stať súčasťou alebo príslušenstvom diela, nadobúda objednávateľ ich zabudovaním do diela.
* na vlastné náklady zabezpečiť geodetické zameranie skutkového stavu pred realizáciou a po vykonaní jednotlivých častí (etáp) diela oprávneným zodpovedným geodetom, výsledok geodetického zamerania predložiť do 15 dní od ukončenia diela objednávateľovi,
* na vlastné náklady zabezpečiť prípadnú drenáž v prípade, ak sa preukáže podzemná voda,
* zatrávnenie nespevnených plôch,
* projekt dopravného značenia a regulácie dopravy,
* zabezpečiť na vlastné náklady odvoz a likvidáciu akéhokoľvek iného odpadu zo stavby nezahrnutého v rozpočte a poplatky za skladovanie odpadu,
* zabezpečiť na vlastné náklady odvedenie vody potrubím a pohotovosť záložnej čerpacej sústavy,
* zhotoviteľ vyhlasuje, že do zmluvnej ceny premietol aj prípadné navýšenie cien stavebných materiálov, zohľadňujúc časový posun kontroly verejného obstarávania,
* vykonať dielo vo vlastnom mene, na vlastnú zodpovednosť a s riadnou odbornou starostlivosťou, dodržiavať všetky bezpečnostné a protipožiarne opatrenia v zmysle príslušných platných právnych predpisov, noriem a požiadaviek objednávateľa. Zhotoviteľ zabezpečuje bezpečnosť a ochranu zdravia pri práci svojich pracovníkov a bezpečnú prevádzku svojich technických zariadení na stavenisku pri prácach na stavbe v priebehu vykonávania diela v zmysle platných právnych predpisov Slovenskej republiky,
* dodržať všetky záväzné i doporučené (nezáväzné) STN súvisiace s predmetom tejto zmluvy,
* pri odovzdávaní zmontovaných (vyrobených) VTZ odovzdať kompletnú sprievodnú dokumentáciu v rozsahu zodpovedajúcemu charakteru technického zariadenia a bezpečnostno-technickým požiadavkám, vrátane odborných prehliadok a skúšok a ak ide o VTZ skupiny A aj „prvú úradnú skúšku“, ďalej návod na bezpečné používanie, údržbu a obsluhu zariadenia, vyhlásenia o zhode v zmysle zákona č. 264/1999 Z.z. v znení noviel,
* na všetky zabudované komponenty zabezpečiť potrebné certifikáty a atesty v zmysle legislatívou stanovených požiadaviek.
  1. Za riadne vykonanie celého diela zhotoviteľom sa pre účely tejto zmluvy považuje kvalitné, riadne, včasné a úplné dokončenie všetkých prác tvoriacich predmet diela, vrátane písomného odovzdania celého diela zhotoviteľom a prevzatie celého diela v mieste vykonania diela objednávateľom, vrátane odovzdania a prevzatia dokladov podľa tejto zmluvy a všetkých ďalších potrebných dokladov a písomností preukazujúcich riadne ukončenie diela. Zhotoviteľ odovzdá objednávateľovi včas všetky doklady, ktorými preukazuje funkčnosť diela a jeho komponentov.
  2. Zhotoviteľ nesmie svojou činnosťou v priebehu výstavby poškodiť žiadne časti stavaného objektu tejto stavby a susediacich objektov, v prípade poškodenia je povinný uviesť poškodenú konštrukciu alebo časť stavby bezodkladne a na svoje náklady do pôvodného stavu pred poškodením.
  3. Zhotoviteľ zodpovedá za škody spôsobené svojou činnosťou podľa § 373 a nasl. Obchodného zákonníka a osobitných právnych predpisov, upravujúcich zodpovednosť zhotoviteľa za činnosti pri výkone diela podľa tejto zmluvy.
  4. Objednávateľ vykonáva kontrolu dodržania podmienok tejto zmluvy v spolupráci so stavebným dozorom stavebníka vo všetkých veciach súvisiacich s prípravou, realizáciou a užívaním diela podľa tejto zmluvy. Výkon týchto činností nenahrádza činnosť zhotoviteľa podľa tejto zmluvy, ani zhotoviteľovu zodpovednosť za jej plnenie v rozsahu jeho dodávky.
  5. Objednávateľ zabezpečuje organizáciu a riadenie dodávky diela v spolupráci so zhotoviteľom a jeho dodávateľmi a subdodávateľmi, prostredníctvom svojich pracovníkov (ďalej len „zástupcovia objednávateľa“), ktorými sú:

..................................

..................................

* 1. Výkonom stavebného dozoru v súvislosti s dodávkou celého diela ako aj podľa tejto zmluvy bola zmluvne poverená spoločnosť /resp. osoba/ ................ (pozn. uviesť názov spoločnosti resp. meno osoby).
  2. Zhotoviteľ je povinný viesť stavebný denník (ďalej len „SD“) v origináli s dvomi kópiami, a to odo dňa prevzatia staveniska. SD bude uložený na stavbe u stavbyvedúceho a prístup k SD bude zabezpečený počas celej pracovnej doby. Zhotoviteľ poveruje konať vo veciach súvisiacich s technicko-organizačným zabezpečením stavebných prác pri vykonávaní diela svojich pracovníkov:

...............................

...............................

* 1. Zhotoviteľ je povinný aspoň ..... hodín vopred vyzvať stavebný dozor a objednávateľa prostredníctvom zápisu v stavebnom denníku na prevzatie prác, ktoré budú zakryté. Ak sa stavebný dozor alebo zástupca objednávateľa nedostaví a nevykoná kontrolu týchto prác, bude zhotoviteľ pokračovať v prácach. Ak stavebný dozor alebo zástupca objednávateľa bude dodatočne požadovať odkrytie týchto prác, je zhotoviteľ povinný toto odkrytie vykonať na náklady objednávateľa; ak sa však pri dodatočnej kontrole zistí, že zakryté práce neboli zhotoviteľom riadne vykonané, uhradí náklady odkrytia zhotoviteľ.
  2. Pri odovzdaní a prevzatí diela, resp. ucelených častí odovzdá zhotoviteľ objednávateľovi za účasti stavebného dozoru:
* štyri exempláre projektovej dokumentácie diela (stavby) podľa skutočného stavu vykonaných prác, potvrdené zhotoviteľom v tlačenej forme a 1 x v digitálnej forme,
* 1x kópiu originálu strán SD, doklady komponentov zabudovaných v diele v prípade, že bolo potrebné pri plnení predmetu zmluvy tieto použiť a zabudovať a ďalšie potrebné doklady preukazujúce funkčnosť a užívania - schopnosť diela a jeho častí vyžadované najmä pre kolaudačné konanie (certifikáty, atesty, revízne správy, prevádzkové predpisy, doklady o vykonaní skúšok, atď.) a doklady v zmysle bodu 1 písm. m) a n) tohto článku tejto zmluvy v troch vyhotoveniach. Doklady, ktoré nie je možné dodať v deň odovzdania diela (jeho časti), dodá zhotoviteľ ihneď po ich obdržaní.
  1. Zápisnica o odovzdaní a prevzatí diela (jeho časti) okrem základných údajov musí obsahovať:
* zhodnotenie kvality diela, ktorá je určená STN, zmluvou a projektovou dokumentáciou,
* súpis zistených chýb a nedorobkov a dohodu o termínoch ich odstránenia,
* prehlásenie zhotoviteľa, že dielo (časť) odovzdáva k určitému dátumu alebo dôvody neodovzdania diela (jeho časti) a/alebo potrebných dokladov a podkladov.
* prehlásenie objednávateľa, odsúhlasené stavebným dozorom, že dielo alebo jeho ucelenú časť preberá k určitému dátumu. V zápornom prípade dôvody neprevzatia,
* súpis odovzdávaných dokladov,
* určenie začatia a trvania záručnej lehoty; pokiaľ k takémuto určeniu nepríde, platia všeobecné podmienky začatia a trvania záručnej lehoty, ktoré sú dojednané v tejto zmluve.
  1. Zariadenie staveniska a jeho vybavenie i vybudovanie si zabezpečí zhotoviteľ na vlastné náklady.
  2. Objednávateľ zabezpečí pre zhotoviteľa:
* poskytnutie zdroja elektrickej energie,
* prístup k vode
  1. Zhotoviteľ je povinný nahlasovať písomne včas a riadne poisťovni všetky poistné udalosti, ktoré sa týkajú jeho činnosti, materiálov, pracovníkov na stavbe, ako aj nahlasovať ich subjektom určeným príslušným právnym predpisom a objednávateľovi. **Zhotoviteľ je povinný mať uzatvorenú poistnú zmluvu, v ktorej bude predmet poistenia - zodpovednosť za škodu voči tretej osobe v súvislosti s výkonom predmetu zákazky. Poistná suma min. 50 000 €.**

**Čl. 5**

**Platobné podmienky**

5.1 Faktúru za realizáciu diela resp. dokončenú časť diela zhotoviteľ vystaví do 15 dní od protokolárneho odovzdania diela resp. dokončenej časti diela.

5.2 Zhotoviteľ musí svoje práce vyúčtovať overiteľným spôsobom. Faktúra musí byť zostavená prehľadne a pritom sa musí dodržiavať poradie položiek a označenie, ktoré je v súlade s oceneným popisom prác podľa zmluvy.

5.3 Zhotoviteľ zodpovedá za správnosť a úplnosť faktúry, ktorá musí obsahovať náležitosti daňového dokladu v zmysle platných právnych predpisov o dani z pridanej hodnoty.

5.4 Faktúra musí obsahovať:

* označenie „faktúra“ a jej poradové číslo,
* meno a adresu sídla, miesta podnikania, prípadne prevádzky zhotoviteľa, ktorý uskutočňuje stavebnú prácu a jeho identifikačné číslo pre daň,
* meno a adresu sídla objednávateľa stavebných prác a jeho identifikačné číslo pre daň, ak mu je pridelené,
* dátum vyhotovenia faktúry,
* rozsah a druh uskutočnenej práce,
* základ dane, jednotkovú cenu bez dane a zľavy, ak nie sú obsiahnuté v jednotkovej cene,
* sadzbu dane alebo údaj o oslobodení od dane,
* výšku dane spolu,
* celkovú sumu s daňou z pridanej hodnoty,
* IČO, DIČ, objednávateľa a zhotoviteľa,
* názov banky a číslo účtu platiteľa objednávateľa a zhotoviteľa, IBAN,
* dátum odoslania faktúry a dátum splatnosti faktúry,
* podpis, prípadne i pečiatku oprávnenej osoby platiteľa dane,
* Názov predmetu zákazky: **„Investičná podpora pekárne GOL CENTRUM“**

5.5 V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

5.6 Objednávateľ sa zaväzuje zaplatiť zhotoviteľovi dohodnutú cenu v lehote do 60 dní od doručenia faktúry zhotoviteľa po dokončení stavebných prác.

5.7 Platba bude vykonaná bezhotovostným platobným stykom na účet zhotoviteľa; za zaplatenie faktúry sa považuje odpísanie fakturovanej čiastky z účtu objednávateľa v prospech účtu zhotoviteľa.

**Čl.6**

**Nadobudnutie vlastníckeho práva k stavbe**

6.1 Zmluvné strany sa podľa § 542 ods. 1 Obchodného zákonníka v súlade so zásadou zmluvnej voľnosti dohodli, že objednávateľ znáša nebezpečenstvo na zhotovenej veci a nadobúda vlastnícke právo až zaplatením Ceny za dielo.

**Čl.7**

**Zodpovednosť za vady stavby**

7.1 Zmluvné strany sa budú riadiť ustanoveniami § 560 a nasl. Obchodného zákonníka, ktoré upravujú nároky zo zodpovednosti za vady.

7.2 Prípadné vady diela môže objednávateľ reklamovať písomne u zhotoviteľa v lehote do 60 mesiacov odo dňa prevzatia. Pokiaľ sú súčasťou diela dodávky zariadení (tovarov), objednávateľ akceptuje na zariadenia (tovary) záruku poskytnutú ich výrobcom (dodávateľom), min. však 2 roky.

7.3 Záručná doba začína plynúť dňom odovzdania diela zhotoviteľom objednávateľovi.

**Čl.8**

**Vyššia moc**

8.1 Pre účely predmetnej Zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť účastníci tohto zmluvného vzťahu, napr. živelné pohromy.

8.2 Ak sa plnenie predmetnej Zmluvy stane nemožným v trvaní 3 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu Zmluvy vo vzťahu k predmetu, cene a času jej plnenia. V prípade, že nebude možná dohoda, môže strana, ktorá sa na vyššiu moc odvolala, odstúpiť od Zmluvy. Účinky nastanú dňom doručenia písomnej výzvy účastníkovi vzťahu na jeho poslednú známu adresu.

8.3 V prípade nesúhlasu druhej strany so zrušením Zmluvy rozhodne súd na návrh tejto strany.

### **Čl. 9**

**Záverečné ustanovenia**

* 1. Práva a povinnosti oboch zmluvných strán, pokiaľ nie sú stanovené touto zmluvou, sa riadia

Obchodným zákonníkom a súvisiacimi predpismi.

Zmluvu je možné zmeniť alebo zrušiť len písomnou formou po vzájomnej dohode zmluvných strán. Zmluvu je možné zmeniť podľa § 18 ZVO.

9.2 Z dôvodu, že predmet plnenia bude čiastočne financovaný z prostriedkov poskytnutých objednávateľovi na základe Zmluvy o NFP, sa **zhotoviteľ** zaväzuje strpieť výkon kontroly/auditu/overovania súvisiacich s dodávkou predmetu plnenia kedykoľvek počas platnosti a účinnosti Zmluvy o NFPNFP (aj v nadväznosti na článok 7.2.Zmluvy o NFP) a to oprávnenými osobami v zmysle všeobecných zmluvných podmienok Zmluvy o NFP a poskytnúť týmto osobám všetku potrebnú súčinnosť.

Oprávnené osoby na výkon kontroly / auditu v zmysle bodu 10.2 tohto článku zmluvy sú najmä:

a) Poskytovateľ a ním poverené osoby

b) Útvar následnej finančnej kontroly a nimi poverené osoby

c) Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby

d) Orgán auditu, jeho spolupracujúce orgány a nimi poverené osoby

e) Splnomocnení zástupcovia Európskej Komisie a Európskeho dvora audítorov

f) Orgán zabezpečujúci ochranu finančných záujmov EÚ;

g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

9.3 Zmluva nadobúda platnosť dňom jej podpisu oboma zmluvnými stranami a Zmluva nadobudne platnosť dňom podpisu a účinnosť po splnení odkladacej podmienky, ktorá spočíva v tom, že dôjde doručeniu správy z kontroly verejného obstarávania s kladným záverom.

9.4 Na plnenie predmetu zmluvy môže zhotoviteľ využiť subdodávateľov. Zhotoviteľ je povinný pri uzatvorení zmluvy uviesť zoznam subdodávateľov, ktorý obsahuje údaje o všetkých známych subdodávateľoch zhotoviteľa v čase uzatvorenia tejto zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.

* 1. Zhotoviteľ je povinný oznámiť objednávateľovi akúkoľvek zmenu údajov o subdodávateľovi, a to do piatich pracovných dní odo dňa, kedy sa zhotoviteľ dozvedel o tejto zmene. Zoznam subdodávateľov zhotoviteľa, ktorý zhotoviteľ predložil do času uzavretia zmluvy o dielo spolu s uvedením údajov o všetkých známych subdodávateľoch v zmysle § 41 zákona o verejnom obstarávaní, údaje o osobe konať za subdodávateľa v rozsahu meno a priezvisko, adresa pobytu a dátum narodenia, musí tvoriť prílohu k zmluve.
  2. K zmene subdodávateľa môže dôjsť len po odsúhlasení objednávateľom. Zhotoviteľ je povinný najneskôr 5 pracovných dní pred dňom, ktorý predchádza dňu, v ktorom nastane zmena subdodávateľa, písomne oznámiť objednávateľovi zámer zmeny subdodávateľa s uvedením identifikačných údajov pôvodného aj nového subdodávateľa, percentuálny podiel subdodávky vo vzťahu k Zmluve o dielo, predmet subdodávky a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia (aktualizovaný zoznam subdodávateľov). V prípade zmeny subdodávateľa alebo doplnenia ďalšieho subdodávateľa počas trvania Zmluvy o dielo, musí subdodávateľ, ktorého sa návrh na zmenu alebo doplnenie týka, spĺňať podmienky účasti týkajúce sa osobného postavenia a zároveň nesmú u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní.
  3. V prípade, že zhotoviteľ nebude zhotovovať práce prostredníctvom subdodávateľov, podpisom tejto zmluvy čestne vyhlasuje, že nemá subdodávateľov.
  4. V prípade zatajenia subdodávateľov, zhotoviteľ uhradí všetky vzniknuté škody na predmete zákazky v plnom rozsahu.
  5. Zmluva je vyhotovená v 6 exemplároch, z ktorých dodávateľ dostane 2 rovnopisy a objednávateľ 4 rovnopisov.
  6. Zmluvné strany berú plne na vedomie, že podľa § 10 ods. 3 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v platnom znení, porušením alebo ohrozením obchodného tajomstva nie je zverejnenie zmluvy podľa § 5a ods. 1.
  7. Zmluvné strany vlastnoručnými podpismi svojich zástupcov potvrdzujú, že zmluvu uzavreli slobodne a vážne, jej obsah je určitý a zrozumiteľný, pričom nebola podpísaná v tiesni alebo za nápadne nevýhodných podmienok.

Príloha č. 1: Návrh na plnenie kritérií

Príloha č. 2: Výkaz, výmer

Príloha č. 3: Zoznam subdodávateľov

Príloha č. 4: Časový harmonogram prác

|  |  |
| --- | --- |
| V  dňa | V  dňa |
| **........................................**  **Objednávateľ** | **............................................**  **Zhotoviteľ** |

Príloha č. 1: Návrh na plnenie kritérií

**Navrhnutá (zmluvná) celková cena zákazky spolu s DPH:**

|  |  |
| --- | --- |
| Navrhnutá (zmluvná) cena zákazky bez DPH: |  |
| DPH: |  |
| Navrhnutá zmluvná cena zákazky s DPH: |  |

Podpis ....................................................................................

(Osoba alebo osoby s právom podpisovať v mene uchádzača)

Dátum:

Príloha č. 2: Výkaz výmer aj na CD

Príloha č. 3: Zoznam subdodávateľov

**Zoznam známych subdodávateľov**

|  |  |  |  |  |  |
| --- | --- | --- | --- | --- | --- |
| **P.č.** | **Subdodávateľ**  (obchodné meno, sídlo alebo miesto podnikania, IČO, osoba oprávnená konať za subdodávateľa v rozsahu meno a priezvisko, adresa pobytu, dátum narodenia) | **Kontaktná osoba**  (Meno a Priezvisko, tel.číslo, email) | **Popis prác vykonávaných**  **subdodávateľom**  (odkaz na stavebný objekt, jeho časť, prípadne položky) | **Podiel plnenia zmluvy v % z celkového objemu stavebných prác** | **Podiel plnenia zmluvy** vo finan.  vyjadrení v EUR bez DPH |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

Príloha č. 4: Časový harmonogram prác